Hovedkvarteret ble bemannet med både tysk personale og nordmenn, inkludert infiltratører, provokatører og angivere som Karl Henry Bjugan, Tor Glad, Hermann Edvard Franz Dragass, Egil Robert Halvorsen, Simon Julius Rønning og Bjarne Høiland. Sistnevnte ble sendt til konsentrasjonsleirene Sachsenhausen og Dachau for "uduelighet i tjenesten". I tillegg hadde KdS Trondheim både Rinnanbanden og soloinfiltratøren Karl Adding i sin tjeneste.